L 248/12 Euroopa Liidu Teataja 22.8.2014 OTSUSED KOMISJONI OTSUS, 14. august 2014, millega tehakse Kreeka Vabariigile erand Euroopa Parlamendi ja nõukogu direktiivi 2009/72/EÜ teatavatest sätetest (teatavaks tehtud numbri C(2014) 5902 all) (2014/536/EL) EUROOPA KOMISJON, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, (!) eriti selle artikli 44 lõiget 1 ja artiklit 48, võttes arvesse Kreeka Vabariigi 17. jaanuari 2012. aasta ja 5. detsembri 2003. aasta taotlusi, olles teavitanud liikmesriike kõnealusest taotlusest ning arvestades järgmist: 1. MENETLUS (1) — 17. jaanuaril 2012. aastal esitas Kreeka keskkonna-, energeetika- ja kliimamuutuste ministeerium (edaspidi »YPEKA”) Euroopa Komisjonile taotluse (edaspidi ,taotlus”) vastavalt direktiivi 2009/72/EÜ artikli 44 lõikele 1 erandi tegemiseks direktiivi 2009/72/EÜ III ja VIII peatükist teatud Kreeka saarte puhul, mis ei ole vastastikku ühendatud Kreeka maismaaosa elektrivõrguga (teiste võrkudega ühendamata saared või ,oühendamata saared”). (2) — 12. septembril 2012. aastal palus Euroopa Komisjon Kreeka energeetikat reguleerival asutusel (edaspidi ,ERA”) kõnealust taotlust kommenteerida. ERA vastas sellele nõudmisele 16. novembril 2012. aastal (edaspidi ,ERA arvamus”). (3) ERA esitas veel märkusi oma taotluse põhjendamiseks 17. detsembril 2013, 23. detsembril 2013, 4. veebruaril 2014, 28. veebruaril 2014 ja 17. märtsil 2014. (4) 14. märtsil 2014. aastal (ja 20. märtsil 2014. aastal saadetud lisandis) teavitas komisjon liikmesriike kõnealusest taotlusest vastavalt direktiivi 2009/72/EÜ artikli 44 lõikele 1 ning kutsus üles esitama vajaduse korral märkusi hiljemalt 25. märtsiks 2014. aastal. Märkusi ei esitatud. (5) — Kõnealuse taotlusega uuendas YPEKA taotlust, mille oli 5. detsembril 2003. aastal esitanud arendusministeerium (edaspidi »esialgne taotlus”) Euroopa Parlamendi ja nõukogu direktiivi 2003/54/EÜ (3) artikli 26 lõike 1 kohaselt erandi saamiseks direktiivi 2003/54/EÜ teatavatest sätetest. Ehkki esialgse taotluse uurimiseks tehti ettevalmistusi, ei antud vastavalt direktiivi 2003/54/EÜ artikli 26 lõikele 1 taotletud erandit, samas ei antud ka eitavat vastust. ()) ELTL 211, 14.8.2009, lk 55. | (?) Euroopa Parlamendi ja nõukogu direktiiv 2003/54/EÜ, 26. juuni 2003, mis käsitleb elektrienergia siseturu ühiseeskirju ning millega tunnistatakse kehtetuks direktiiv 96/92/EÜ (ELTL 176, 15.7.2003, lk 37).